b'\n_START_ARTICLE_\nNavija\xc5\xa1tvo\n_START_PARAGRAPH_\nNavij\xc3\xa1\xc5\xa1tvo je svetovni pojav prisoten v kateremkoli \xc5\xa1portu. Privr\xc5\xbeenci raznih klubov so se za\xc4\x8deli \xc5\xbee z ustanovitvijo le-teh zdru\xc5\xbeevati v lastne skupine, ki pod skupnim imenom bodrijo svoje igralce in jim nudijo moralno podporo na igri\xc5\xa1\xc4\x8du. Pripadnik navija\xc5\xa1ke skupine \xc5\xa1portne ekipe se imenuje navija\xc4\x8d._NEWLINE_\xc5\xbdal je navija\xc5\xa1tvo \xc5\xbee od samih za\xc4\x8detkov povezano z nasiljem, ki je neizogiben del \xc4\x8dlove\xc5\xa1ke kulture. V\xc4\x8dasih gre pri tem le za prehod iz verbalnih spopadov k fizi\xc4\x8dnim, pogosto, \xc5\xa1e posebej v zadnjem \xc4\x8dasu, pa gre za na\xc4\x8drtno uni\xc4\x8devanje in ustrahovanje nasprotnikovih navija\xc4\x8dev in lastnine rivalskih klubov. Vsaka navija\xc5\xa1ka skupine je sestavljena iz podskupin, ki imajo vsaka svoje specifi\xc4\x8dne \xc4\x8dlane iz specifi\xc4\x8dnih dru\xc5\xbebenih slojev. Po navadi so v tako imenovanih \xc2\xbbprvih ekipah\xc2\xab\xc2\xa0navija\xc5\xa1kih skupin pripadniki delavskega razreda s pomankljivo izobrazbo. Ta skupina je po navadi bolj nagnjena k nasilju. V drugi in tretji (ali celo \xc4\x8detrti) \xc2\xbbekipi\xc2\xab\xc2\xa0pa so pripadniki vi\xc5\xa1jih slojev z vi\xc5\xa1jo izobrazbo, ki niso tako agresivni. _NEWLINE_Po navadi si \xc2\xbbprve ekipe\xc2\xab\xc2\xa0navija\xc4\x8dev po navadi dodajo k imenu navija\xc5\xa1ke skupine \xc5\xa1e naziv \xc2\xbbultras\xc2\xab\xc2\xa0kar pomeni da so to \xc2\xbbbojne enote\xc2\xab\xc2\xa0te navija\xc5\xa1ke skupine in to ponosno izra\xc5\xbeajo s simboli, ki jih po navadi nosijo na jaknah, kapah, \xc5\xa1alih, zastavah in ostalih navija\xc5\xa1kih rekvizitih.'